CELEX: 31983L0253
Language: el
Date: 1983-05-25 00:00:00
Title: Οδηγία 83/253/ΕΟΚ του Συμβουλίου της 25ης Μαΐου 1983 για την τροποποίηση της οδηγίας 82/400/ΕΟΚ περί της τροποποίησης της οδηγίας 77/391/ΕΟΚ και καθιέρωσης συμπληρωματικού προγράμματος της Κοινότητας για την εκρίζωση της βρουκέλλωσης, της φυματίωσης και της λεύκωσης των βοοειδών

Avis juridique important

|

31983L0253

Οδηγία 83/253/ΕΟΚ του Συμβουλίου της 25ης Μαΐου 1983 για την τροποποίηση της οδηγίας 82/400/ΕΟΚ περί της τροποποίησης της οδηγίας 77/391/ΕΟΚ και καθιέρωσης συμπληρωματικού προγράμματος της Κοινότητας για την εκρίζωση της βρουκέλλωσης, της φυματίωσης και της λεύκωσης των βοοειδών  

Επίσημη Εφημερίδα αριθ. L 143 της 02/06/1983 σ. 0036 - 0036 Φινλανδική ειδική έκδοση: Κεφάλαιο 3 τόμος 16 σ. 0115  Ισπανική ειδική έκδοση: Κεφάλαιο 03 τόμος 28 σ. 0028  Σουηδική ειδική έκδοση: Κεφάλαιο 3 τόμος 16 σ. 0115  Πορτογαλική ειδική έκδοση : Κεφάλαιο 03 τόμος 28 σ. 0028 

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 25ης Μαΐου 1983  για την τροποποίηση της οδηγίας 82/400/ΕΟΚ περί τροποποιήσεως της οδηγίας 77/391/ΕΟΚ και καθιερώσεως συμπληρωματικού προγράμματος της Κοινότητας για την εκρίζωση της βρουκελλώσεως, της φυματιώσεως και της λευκώσεως των βοοειδών  (83/253/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1,  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η οδηγία 82/400/ΕΟΚ (4) καθιέρωσε ένα συμπληρωματικό πρόγραμμα της Κοινότητας για την εκρίζωση της βρουκέλλωσης, της φυματίωσης και της λεύκωσης των βοοειδών·  ότι φαίνεται απαραίτητο το σύνολο των δαπανών για τις διάφορες ενέργειες της Κοινότητας στον κτηνιατρικό τομέα να συγκεντρωθεί στο κεφάλαιο των δαπανών του γεωργικού τομέα, προκειμένου να εξασφαλισθεί μεγαλύτερη διαφάνεια της διάθεσης των πιστώσεων·  ότι, προκειμένου οι κοινοτικές δαπάνες που συνδέονται με την προαναφερόμενη ενέργεια μέτρου να υπαχθούν σε κατάλληλους δημοσιονομικούς και νομισματικούς κανόνες και διαδικασίες, πρέπει να εφαρμοσθούν στον τομέα αυτό, mutatis mutandis, τα αντίστοιχα άρθρα του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής (5), όπως τροποποιήθηκε τελευταία από τον κανονισμό (ΕΟΚ) αριθ. 3509/80 (6), καθώς και ο κανονισμός (ΕΟΚ) αριθ. 129/78 του Συμβουλίου της 24ης Ιανουαρίου 1978 περί των τιμών συναλλάγματος στο πλαίσιο της κοινής πολιτικής γεωργικών διαρθρώσεων (7),  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Στην οδηγία 82/400/ΕΟΚ παρεμβάλλεται το ακόλουθο άρθρο:  «Άρθρο 7α  Ο κανονισμός (ΕΟΚ) αριθ. 129/78 και τα άρθρα 8 και 9 του κανονισμού (ΕΟΚ) αριθ. 729/70 εφαρμόζονται mutatis mutandis.»  Άρθρο 2  Η οδηγία αυτή απευθύνεται στα Κράτη μέλη.  Έγινε στις Βρυξέλλες, στις 25 Μαΐου 1983.  Για το Συμβούλιο  Ο Πρόεδρος  I. KIECHLE  (1) ΕΕ αριθ. C 299 της 16. 11. 1982, σ. 8.  (2) ΕΕ αριθ. C 68 της 14. 3. 1983, σ. 86.  (3) ΕΕ αριθ. C 77 της 21. 3. 1983, σ. 3.  (4) ΕΕ αριθ. L 173 της 19. 6. 1982, σ. 18.  (5) ΕΕ αριθ. L 94 της 28. 4. 1970, σ. 13.  (6) ΕΕ αριθ. L 367 της 31. 12. 1980, σ. 87.  (7) ΕΕ αριθ. L 20 της 25. 1. 1978, σ. 16.